Anjing pemburu penglihatan

Anjing pemburu penglihatan () ialah sejenis anjing hound yang berburu terutamanya dengan penglihatan dan kelajuan, tidak seperti anjing pemburu bau, yang bergantung pada bau dan daya ketahanan.

Penampilan
Anjing ini pakar dalam mengejar mangsa, mengekalkannya dalam penglihatan, dan mengatasinya dengan kelajuan tingginya dan ketangkasannya. Ia mesti dapat mengesan pergerakan dengan cepat, jadi ia mempunyai penglihatan tajam. Anjing pemburu penglihatan mesti dapat menangkap mangsa pantas dan tangkas, seperti rusa dan kelinci, jadi ia mempunyai belakang sangat boleh lentur dan tungkai panjang untuk langkah panjang, dada dalam untuk menyokong jantung besar luar biasa (berbanding dengan anjing lain), paru-paru sangat cekap untuk kedua-dua larian pecut anaerobik dan aerobik, dan tubuh langsing dan kurus untuk mengekalkan berat badannya pada tahap minimum. Anjing pemburu penglihatan mempunyai ciri anatomi dan fisiologi unik, yang mungkin disebabkan oleh pemilihan sengaja untuk perburanu dengan kelajuan dan penglihatan; kajian makmal telah mengasaskan selang rujukan untuk hematologi dan profil biokimia serum pada anjing pemburu penglihatan, yang sesetengah daripadanya dikongsi oleh semua anjing pemburu penglihatan dan yang sesetengah daripadanya mungkin unik kepada satu baka.

Jenis anjing pemburu penglihatan tipikal mempunyai kepala ringan dan langsing, yang berperkadaran dolikosefalik. Rupa bentuk ini dapat mewujudkan ilusi bahawa kepalanya adalah lebih panjang daripada biasa. Serigala dan anjing liar lain adalah dolikosefalik atau mesatisefalik, tetapi sesetengah anjing bela jinaktelah menjadi brakisefalik (berkepala pendek) disebabkan oleh pemilihan buatan oleh manusia selama tempoh 12,000 tahun. Anjing dolikosefalik mempunyai medan penglihatan lebih luas tetapi pertindihan lebih kecil antara mata dan, oleh itu, mungkin persepsi kedalaman lebih lemah di sesetengah medan penglihatannya berbanding dengan anjing brakisefalik; kebanyakan, jika bukan semua, anjing mempunyai kurang ketajaman penglihatan berbanding dengan pendahulunya, iaitu serigala. Tiada bukti berdasarkan sains untuk mengesahkan kepercayaan popular bahawa anjing pemburu penglihatan mempunyai ketajaman penglihatan lebih tinggi berbanding dengan jenis anjing lain. Walau bagaimanapun, terdapat bukti semakin banyak bahawa anjing dolikosefalik, oleh sebab bilangan lebih tinggi bagi sel ganglion retina dalam "coretan visual"-nya, mengekalkan kepekaan lebih ternaik berbanding dengan jenis anjing lain terhadap objek dan pergerakan pantas di medan penglihatan mengufuk.


Sejarah
Anjing pemburu penglihatan seperti jenis saluki/sloughi (kedua-duanya dinamai sempena Empayar Seleukia) mungkin telah wujud selama sekurang-kurangnya 5,000 tahun, dengan peninggalan anggapan terawal bagi seekor anjing pemburu penglihatan jantan dengan ketinggian bahu sekitar , sebanding dengan saluki, yang muncul dalam penggalian Tell Brak yang bertarikh hampir-hampir 4,000 tahun sebelum kini. Sebutan Eropah terawal tentang anjing pemburu penglihatan dan karyanya, iaitu vertragus Celt dari Sepanyol Rom abad ke-2 M, berasal daripada Cynegeticus karya Arrianos. Jenis serupa, mungkin anjing pemburu penglihatan jantan bersaiz sederhana, dengan ketinggian , daripada tempoh sejarah hampir-hampir sama, iaitu anjing Rom Warmington digambarkan daripada rangka amat terpelihara yang ditemukan di England. Tulang-temulang "grasil" jenis anjing pemburu penglihatan, yang bertarikh dari abad ke-8 hingga abad ke-9 M, yang secara anatomi ditakrifkan sebagai tulang "grehaun" setinggi , dibandingkan secara genetik dengan grehaun moden dan anjing pemburu penglihatan lain dan didapati hampir sama dengan baka grehaun moden, dengan pengecualian sebanyak hanya empat pemotongan dan satu penggantian dalam jujukan-jujukan DNA, yang ditafsirkan sebagai perbezaan yang barang kali timbul daripada 11 abad pembiakbakaan anjing pemburu penglihatan jenis ini. Analisis genomik populasi mencadangkan bahawa anjing pemburu anjing sejati berasal secara bebas daripada anjing asli dan dicampurkan secara menyeluruh sesama baka, lalu menyokong hipotesis berbilang asal usul bagi anjing pemburu penglihatan.

Walaupun kini kebanyakan anjing pemburu penglihatan dipelihara terutamanya sebagai haiwan peliharaan, sesetengah anjing mungkin telah dibiakbakakan selama beribu-ribu tahun untuk mengesan pergerakan mangsa, kemudian mengejar, menangkap, dan membunuh mangsa terutamanya dengan kelajuan. Ia bertahan hidup dengan kegiatan fizikal. Sesetengah anjing mempunyai keperibadian lembut, yang lain pula berwaspada atau memusuhi orang asing, tetapi naluri untuk mengejar haiwan berlari kekal kuat.

Selain coursing dan perburuan, pelbagai sukan anjing diamalkan dengan anjing pemburu penglihatan baka tulen, dan kadang-kadang dengan lurcher dan longdog. Sukan sedemikian termasuk perlumbaan, lure coursing, dan acara lain.

Senarai baka anjing pemburu penglihatan
 Nama  Asal  Nama lain  Imej Azawakh  Mali, Niger, Burkina Faso    180px Borzoi  Rusia  Grehaun pemburu Rusia  180px Anjing Chippiparai  India    180px Cirneco Etna  Itali    180px Grehaun Hungary  Hungary    180px Grehaun Inggeris  England  Grehaun  180px Grehaun Itali  Itali  Grehaun kecil Itali  180px Grehaun lama Croatia  Bosnia dan Herzegovina, Croatia    Grehaun Patagonia  Argentina  Grehaun berjanggut Patagonia  Grehaun Poland  Poland    180px Grehaun Rampur  India    180px Grehaun Sardinia  Itali    Grehaun Sepanyol  Sepanyol  Galgo Sepanyol  180px Hortaya borzaya  Rusia    180px Anjing Kaikadi  India    Kanni  India    180px Anjing pemburu Afghan  Afghanistan    180px Anjing pemburu firaun  Malta  Kelb tal-fenek  180px Anjing pemburu Kriti  Greece    180px Anjing pemburu Mudhol  India    180px Anjing pemburu rusa Scotland  Scotland  Anjing pemburu rusa  180px Anjing pemburu Sarail  Bangladesh    Anjing pemburu serigala Ireland  Ireland    180px Saluki  Timur Tengah  Grehaun Parsi  180px Sloughi  Afrika Utara  Grehaun Arab  180px Taigan  Kyrgyzstan  Taigan Kyrgyz  180px Tazy Kazakhstan  Kazakhstan    180px Whippet  England    180px Windhound sutera  Amerika Syarikat    180px Xigou  China   

Jenis anjing pemburu penglihatan baka silang
 Nama  Asal  Baka digunakan  Imej Longdog    Campuran sesama anjing pemburu penglihatan  180px Lurcher    Anjing pemburu penglihatan + anjing gembala atau terier  180px Anjing pemburu kanggaru  Australia  Grehaun Inggeris, anjing pemburu rusa Scotland, anjing pemburu serigala Ireland, borzoi, saluki  180px Anjing pemburu rusa Amerika  Amerika Syarikat  Grehaun Inggeris, anjing pemburu rusa Scotland, anjing pemburu serigala Ireland, borzoi, saluki, whippet  180px

Baka yang dianggap berkontroversi kerana pada asalnya tidak mempunyai fungsi anjing pemburu penglihatan
Sebilangan baka atau jenis anjing yang tidak berburu semata-mata dengan kelajuan dan penglihatan, serta sebilangan baka bukan pemburu, kini diiktiraf sebagai anjing pemburu penglihatan, sama ada secara formal atau tidak formal oleh kelab-kelab kenel, atau kelab coursing umpan atau langsung. Ini termasuk:

 Basenji
 Anjing belakang permatang Rhodesia
 Anjing belakang permatang Thai
 Cirneco Etna
 Orkid Inka Peru
 Anjing pemburu firaun
 Podenco Andalusia
 Podenco Ibiza
 Podenco Canaria
 Podengo Portugis

Pengelasan kelab kenel
Apabila bertanding dalam pertunjukan pengakuran, kebanyakan kelab kenel berbahasa Inggeris, termasuk American Kennel Club dan The Kennel Club (United Kingdom), mengelompokkan baka anjing pemburu penglihatan pedigri bersama-sama dengan anjing pemburu bau dalam Kumpulan Hound, Persekutuan Kinologi Antarabangsa mengelompokkannya dalam Kumpulan Anjing Pemburu Penglihatan yang dikhususkan, manakala United Kennel Club mengelompokkannya mereka dalam Kumpulan Anjing Pemburu Penglihatan dan Paria.

Lihat juga
 Anjing pemburu
 Anjing pemburu bau
 Hound
 Jenis anjing

Rujukan

Bacaan lanjut






























  (Ringkasan: )


Pautan luar